Ego Manases Dei gratia Lingonensis episcopus notum facio tam futuris quam presentibus quod dominus Gerardus de Montsaugum Lingonensis ecclesie decanus domui Cisterciensi ad opus ecclesie edificandum in elemosinam perpetuam vineam suam de Cucheio dedit in remissionem peccatorum cuius donationis testes sunt : Unbertus capellanus de Queuns et Furco capellanus de Besoeta et David de Mairien et Theobaudus prefati G. famulus. Hoc autem donum laudavit in capitulo Cisterciensi coram conventu dominus Hugo nepos eius ad quem ipsius G. spectabat hereditas, Margeria uxore ipsius Hugonis idem laudante cuius laudationis testes sunt : Constantinus et Petrus monachi, Unbertus capellanus de Queuns, Milo de Frolois et Puntius fratres prefate M. Actum anno ab Incarnatione Domini Mo Co LXXXo VIIIo.